W. B. Yeats

**William Butler Yeats** (☆ 13 di yüni 1865 na Sandymount, Irlanda– † 28 di yanüari 1939) tabata un poeta, dramaturgo i eskritor irlandés, i un di e figuranan mas prominente di literatura di siglo 20. E tabata un forsa impulsor tras di e Renasementu Literario irlandes, i huntu ku Lady Gregory el a fundá e Abbey Theatre, sirbiendo komo su hefe durante su promé añanan. El a risibí e Premio Nobel di Literatura di 1923 i despues el a sirbi dos mandato komo Senador di e Estado Liber Irlandés.

Yeats, un protestante di origen anglo-irlandés, a nase na Sandymount, Irlanda. Su tata tabata praktiká leynan i tabata un eksitoso retratista. El a wòrdu eduká na Dublin i London i a pasa su fakansi di mucha na Sligo County. E tabata studia poesia for di un edat hopi jong, ora el a keda fassiná pa leyenda irlandés i okultismo. Mientras e tabata na London , el a bira parti di e renasementu literario irlandes. Su poesia tempran tabata influensiá pa John Keats, William Wordsworth, William Blake i hopi mas. E temanan aki ta aparese den e prome fase di su trabou, ku ta abarka aproximadamente for di su dianan di studiante na e Eskuela Metropolitana de Arte di Dublin te na e kambio di siglo. Su promé tomo di versonan a wòrdu publiká na 1889, i su poema líriko, modernista i di ritmo lènso ta mustra debe na Edmund Spenser, Percy Bysshe Shelley i e poetanan di  Hermandad Prerrafaelita.

For di aña 1900 su poesia a bira mas físiko, realista i politisá. El a keda leu for di e kreensianan transendental di su hubentut, ounke el a keda preokupá pa algun elemento, inkluyendo e teorianan síkliko di bida. El a bira e dramaturgo prinsipal di E Teatro Literario Irlandes na 1897, i pronto el a promove poeta mas hoben manera Ezra Pound. Su obranan prinsipal ta inkluí *The Land of Heart's Desire* (1894), *Cathleen ni Houlihan* (1902), *Deirdre* (1907), *The Wild Swans at Coole* (1919), *The Tower* (1928) i *Last Poems and Plays* (1940).

## Biografia
### Prome aña
William Butler Yeats a nase na Sandymount, county Dublin, Irlanda. Su tata, John Butler Yeats, tabata desendiente di Jervis Yeats, un soldado guillermita, comerciante di lino i pintor konosi, kende a muri na 1712. Benjamin Yeats, nieto di Jervis i tatarabuelo di William, a kasa na 1773 ku Mary Butler di un famia terrateniente na Kildare County. Despues di nan matrimonio, nan a mantené e nòmber Butler. Mary tabata mayordomo di e famia Gowran di Neigham (pronunsiá Nyam), desendiente di un ruman ilegítimo di e di ocho konde di Gond.

Na momento di su matrimonio, su tata, John, tabata studia derecho, pero despues el a studia arte na Heatherley School of Fine Arts, na London. William su mama, Susan Mary Pollexfen, di Sligo, tabata bini di un famia riku di komersiante, propietario di un negoshi di molinamentu i kargamento. Poco despues di William su nasemento, e famia a muda pa Casa Pollexfen na Merville, Sligo, pa keda ku su famia extenso, i e poeta hoben a yega di pensa riba e area komo su infansia i hogar spiritual. Su paisageria a bira, ku tempu, tantu personal komo simbólikamente, su "pais di kurason". Tambe a hasi su lokashon banda di laman; John Yeats a deklará ku "pa matrimonio ku un Pollexfen, nos a duna un lenga na e skerpianan marino". E Famia Butler yeats tabata hopi artístiko; su ruman hòmber Jack a bira un pintor stimá, miéntras ku su rumannan Elizabeth i Susan Mary, konosí pa famia i amigunan manera Lollie i Lily, a bira envolví den e movimentu Arts and Crafts. Su prima Ruth Pollexfen, lanta pa e rumannan Yeats despues di e separashon di nan mayornan, a diseña e interior di e residensia ofisial di e prome minister australiano.

Yeats a lanta komo miembro di e Asendiensia Protestante, ku na e momentu ei tabata pasando den un krísis di identidat. Mientras su famia a sostené e kambionan ku Irlanda tabata eksperensiando, e resurekshon nashonalista di fin di siglo 19 a prejudiká su herensia direktamente i a informá su perspektiva pa resto di su bida. Na 1997, su biógrafo R. F. Foster a observa ku e afirmashon di Napoleon ku pa kompronde hende mester sa kiko tabata pasando den mundo ora e tabatin binti aña "ta evidentemente berdad pa W.B.Y". E infansia i hubentud de Yeats a wordo eclipsá pa e kambio di poder di e minoría protestante di e Asendiensia Protestante. E añanan 1880 a mira e surgimento di Charles Stewart Parnell i e movemento di autogobierno; e añanan 1890 a mira e impulso di nashonalismo, mientras ku e katólico irlandesnan a bira prominente na komienso di siglo. E desaroyonan aki tabatin un efekto profundo riba su poesia, i su eksplorashonnan despues di e identidat irlandés tabatin un influensia signifikante riba e kreashon di e biografia di su pais.